ГАГРА, рашәарамза 24 — Sputnik, Бадраҟ Аҩӡба. Атәыла Ахада Рауль Ҳаџьымба Алексеи Бондаренко – Аԥсны ашьапылампыл азы еизго акоманда амбахьчаҩы, ConIFA Ачемпионат аан алшамҭа дуқәа аазырԥшыз, ҳамҭас автомобиль Toyota Camry ианеишьеит.
"Сара аҽазныкгьы иудысныҳәалоит ҳмилаҭтә команда аиааира. Унапы иаркы автомашьына ацаԥхақәа", — иҳәеит Ҳаџьымба.
Атәыла Ахада иара убасгьы дырԥылеит Гагра ақалақь ашьапылампыласыҩцәа қәыԥшцәа, абокси, акикбоксери рзы зҽазыҟазҵо аҿар.